'मुझे नहीं लगता 2024 में कांग्रेस के 300 सांसद आएंगे', लोकसभा चुनाव को लेकर आजाद ने दिखाया आईना
गुलाम नबी आजाद ने कहा कि 2024 में कांग्रेस 300 सीटे जीतकर बहुमत लाएगी, ऐसा उन्हें तो फिलहाल नहीं दिखता। सभा में गुलाम नबी आजाद कश्मीर में अनुच्छेद-370 को निरस्त करने के संदर्भ में ये बातें कह रहे थे।
नई दिल्ली: कांग्रेस आलाकमान भले ही ये मानता हो कि 2024 में कांग्रेस बीजेपी को पराजित कर सत्ता में आएगी, लेकिन कांग्रेस के सीनियर नेता गुलाम नबी आजाद को ऐसा कोई भ्रम नहीं। जम्मू कश्मीर के पूंछ में एक रैली को संबोधित करते हुए गुलाम नबी आजाद ने कहा कि 2024 में कांग्रेस 300 सीटे जीतकर बहुमत लाएगी, ऐसा उन्हें तो फिलहाल नहीं दिखता। सभा में गुलाम नबी आजाद कश्मीर में अनुच्छेद-370 को निरस्त करने के संदर्भ में ये बातें कह रहे थे। गुलाम नबी आजाद ने कहा कि 370 का मामला सुप्रीम कोर्ट में है इसे या तो कोर्ट निरस्त कर सकती है, या फिर मौजूदा सरकार। 2024 में कांग्रेस की सरकार बनती उन्हें अभी तो नहीं दिखती।बता दें कि धारा 370 समेत तमाम मुद्दों पर कांग्रेस की ओर से दावा किया जा रहा है कि सरकार बनने के बाद उसे निरस्त कर दिया जाएगा। वहीं, वरिष्ठ नेता ने कांग्रेस अध्यक्ष सोनिया गांधी और सांसद राहुल गांधी की आंखें खोलने वाला बयान दिया है।गुलाम नबी आजाद ने कहा, ''मौजूदा सरकार ने इसको (अनुच्छेद-370) तोड़ दिया, तो करेगी कैसे...? हमारे पास 300 आदमी कब सांसद बनेंगे इसलिए मैं कोई वादा नहीं करना चाहता हूं कि 2024 में 300 मेरे होंगे, कांग्रेस पार्टी के आएंगे, तो मैं इसको करूंगा। अल्लाह खैर करे कि 300 आएं, लेकिन अभी तो मुझे नहीं दिखता तो मैं ऐसा कोई गलत वादा भी नहीं करूंगा इसलिए मैं 370 के बारे में मैं हर जगह बात नहीं करता।''